ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1140/97 υποβολή: Cristiana Muscardini (NI) προς την Επιτροπή (24 Μαρτίου 1997)

Θέμα: Παραβίαση των κοινοτικών κανόνων στην περίπτωση του χώρου απόθεσης απορριμμάτων του Ca Gualdo (Pesaro)

Έχοντας υπόψη ότι στο Δήμο του Ca Gualdo της επαρχίας του Pesaro, το Διαμέρισμα Marche εξουσιοδότησε τη δημιουργία ενός χώρου απόθεσης απορριμμάτων που επωφελείται των χρηματοδοτήσεων ΕΟΚ, στόχος 56 χωρίς στο πλαίσιο της μελέτης να υπάρχει αξιολόγηση των επιπτώσεων στο περιβάλλον όπως προβλέπει η οδηγία 85/337/ΕΟΚ ((ΕΕ L 175 της 5.7.1985, σελ. 40)).

έχοντας υπόψη ότι η μελέτη αυτή υπό την παρούσα κατάσταση αντιβαίνει και παραβιάζει όλες τις διατάξεις της ως άνω οδηγίας και προπάντων, θέτει σε κίνδυνο την υγεία των πολιτών που δεν προστατεύονται από υγειονομικής πλευράς 7

Ερωτάται η Επιτροπή:

1. με ποιό τρόπο προτίθεται να παρέμβει κατά της καταφανούς αυτής παραβίασης των κοινοτικών κανόνων περί επιπτώσεων στο περιβάλλον αφού η ίδια έχει ήδη χορηγήσει τους πόρους που ίσως έχουν ήδη χρησιμοποιηθεί για την προβλεπόμενη δημιουργία του χώρου αυτού απόθεσης;

2. προτίθεται να ζητήσει από το Διαμέρισμα Marche εξηγήσεις για τους λόγους που το ώθηαν στην καταφανή παραβίαση των κριτηρίων εφαρμογής του στόχου 5β;

Απάντηση της κ. Bjerregaard εξ ονόματος της Επιτροπής (22 Μαΐου 1997)

Το ενιαίο έγγραφο προγραμματισμού (DOCUP) του στόχου 5β 1994-1999 για την περιφέρεια Marche, προβλέπει μέτρα σχετικά με τη σύσταση πλατφόρμας επεξεργασίας ειδικών βιομηχανικών αποβλήτων, τοξικών ή επικίνδυνων.

Η πλατφόρμα θα αποτελείται, μεταξύ άλλων, από κέντρο διαλογής και επεξεργασίας αποβλήτων καθώς και από χωματερή για την τελική απόθεση των αποβλήτων που δεν μπορούν να επαναχρησιμοποιηθούν.

Το προκαταρκτικό πρόγραμμα θα πρέπει να υποβληθεί για αξιολόγηση στα περιφερειακά τεχνικά όργανα και να εγκριθεί από την κυβέρνηση της περιφέρειας της Marche. Σύμφωνα με την έκθεση για την εφαρμογή του ενιαίου εγγράφου προγραμματισμού βάσει του στόχου 5β για την περιφέρεια της Marche και με τις πληροφορίες που κοινοποιήθηκαν από τις περιφερειακές αρχές, το σχέδιο για την χωματερή που προβλέπεται από την ενέργεια 3.1.2Α δεν έχει ακόμη εγκριθεί. Επί του παρόντος, αποφασίστηκε από την περιφέρεια μόνο ο χώρος, κατόπιν προτάσεως της επαρχίας.

Σύμφωνα με την οδηγία 85/337/ΕΟΚ ((ΕΕ L 175 της 5.7.1985. )) του Συμβουλίου για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον, τα σχέδια εγκαταστάσεων διάθεσης τοξικών και επικίνδυνων αποβλήτων υπόκεινται υποχρεωτικά, πριν από την χορήγηση άδειας, σε αξιολόγηση των περιβαλλοντικών επιπτώσεων. Η Επιτροπή θα μεριμνήσει για την τήρηση της εν λόγω οδηγίας.
ΓΡΑΠΤΗ ΕΡΩΤΗΣΗ E-0793/97 υποβολή: Jean-Yves Le Gallou (NI) προς την Επιτροπή (10 Μαρτίου 1997)

Θέμα: Κοινοτικές επιχορηγήσεις σε ενώσεις, ΜΚΟ και διάφορους οργανισμούς

Γνωρίζει η Επιτροπή για το οικονομικό έτος 1996 τον ακριβή αριθμό των ενώσεων, ΜΚΟ ή οργανισμών που έτυχαν επιχορήγησης από τον κοινοτικό προϋπολογισμό;

Θα μπορούσε να τις κατανείμει εντός του προϋπολογισμού ανά κεφάλαιο ή κύριο τίτλο;

Απάντηση του κ. Santer εξ ονόματος της Επιτροπής (16 Απριλίου 1997)

Κατόπιν αιτήματος του Κοινοβουλίου, η Επιτροπή προετοιμάζει αυτή τη στιγμή εξαντλητική και λεπτομερή έκθεση για όλες τις επιχορηγήσεις που δόθηκαν το 1996 με βάση τις πιστώσεις του κεφαλαίου Α-30 του προϋπολογισμού. Η Επιτροπή παρακαλεί το αξιότιμο μέλος να συμβουλευθεί την έκθεση αυτή, η οποία, μόλις οριστικοποιηθεί, θα διαβιβαστεί στην Επιτροπή Ελέγχου του Προϋπολογισμού του Κοινοβουλίου.

Όσον αφορά τον ακριβή αριθμό των ενώσεων, μη κυβερνητικών οργανώσεων ή οργανισμών που λαμβάνουν επιχορηγήσεις από άλλα κεφάλαια του κοινοτικού προϋπολογισμού, μία κατανομή όπως εκείνη που υποδεικνύει το αξιότιμο μέλος θα είναι διαθέσιμη μετά τη θέσπιση των ειδικών διατάξεων συντονισμού του προϋπολογισμού. Οι διατάξεις αυτές επί του παρόντος είναι υπό εξέταση. Η Επιτροπή Προϋπολογισμών του Κοινοβουλίου, και ιδίως η γραμματεία της, τηρούνται ενήμεροι από την Επιτροπή για την εξέλιξη της εν λόγω πρωτοβουλίας.
ΓΡΑΠΤΗ ΕΡΩΤΗΣΗ E-0639/97 υποβολή: Roberta Angelilli (NI) προς την Επιτροπή (6 Μαρτίου 1997)

Θέμα: Έλλειψη διαφάνειας στη διαχείριση των μαθημάτων επαγγελματικής κατάρτισης αρμοδιότητας της ιταλικής κυβέρνησης

Στο πλαίσιο των ιταλικών Πολυπεριφερειακών Επιχειρησιακών Προγραμμάτων των σχετικών με τους στόχους 3 και 4, η διαχείριση των οποίων ανήκει στην αρμοδιότητα του Υπουργείου Εργασίας και Κοινωνικής Πρόνοιας, χρηματοδοτήθηκε τον Ιανουάριο 1996 σειρά μαθημάτων για τεχνικούς ειδικευμένους στην πρόληψη υδρογεωλογικών και σεισμικών κινδύνων και κινδύνων που σχετίζονται με την κτιριακή, μνημειακή και περιβαλλοντική κληρονομιά. Η σειρά αυτή μαθημάτων πραγματοποιείται στο πολυκλαδικό κέντρο του Castelnuovo di Porto (κοντά στη Ρώμη), υπό τη διεύθυνση του Τμήματος Πολιτικής Άμυνας.

Η πραγματοποίηση των ανωτέρω μαθημάτων δεν δημοσιοποιήθηκε καθόλου ούτε από το Υπουργείο Εργασίας ούτε από το Τμήμα Πολιτικής Άμυνας, με συνέπεια κανένας, π.χ. από τους 70 εθελοντές της Αυτόνομης Ομοσπονδίας Radio Urbe (FARU) της Πολιτικής Άμυνας, πολλοί από τους οποίους είναι άνεργοι, να μη μπορέσει να υποβάλει αίτηση να γίνει δεκτός στη σειρά τω μαθημάτων, που άρχισε τον περασμένο Νοέμβριο, μολονότι η FARU πραγματοποιεί συχνά ασκήσεις ακριβώς στο Castelnuovo.

Μπορεί η Επιτροπή να εξακριβώσει ποιες πρωτοβουλίες ανέλαβε το Υπουργείο Εργασίας για να καταστήσει γνωστή στο κοινό την εν λόγω σειρά μαθημάτων και αν οι πρωτοβουλίες αυτές μπορεί να θεωρηθούν επαρκείς;

Μπορεί η Επιτροπή να προβεί σε γενικότερη αξιολόγηση του έργου της δημοσιοποίησης εκ μέρους του Υπουργείου όσον αφορά τα μαθήματα που χρηματοδοτούνται από τα προγράμματα;

Συμπληρωματική απάντηση του κ. Flynn εξ ονόματος της Επιτροπής (20 Ιουνίου 1997)

Ύστερα από την ανακοίνωση των πληροφοριών τις οποίες έλαβε από το κράτος μέλος, η Επιτροπή είναι σε θέση να δώσει μια συμπληρωματική απάντηση στον αξιότιμο βουλευτή.

Τα μαθήματα κατάρτισης στα οποία αναφέρεται το αξιότιμο μέλος πλαισιώθηκαν από το επιχειρησιακό πολυπεριφερειακό πρόγραμμα 940029 I3 που το διαχειρίζεται το ιταλικό υπουργείο Εργασίας. Το πρόγραμμα αυτό προβλέπει παρεμβάσεις που καλύπτουν την κατάρτιση και τη στήριξη της απασχόλησης στις κεντρικές και βόρειες περιοχές της Ιταλίας.

Η διαχείριση των ενεργειών οι οποίες πραγματοποιούνται στο πλαίσιο αυτό γίνεται από φορείς, από τους οποίους ζητήθηκε να προχωρήσουν στη διαφήμιση αυτού του είδους μαθημάτων. Στη συγκεκριμένη περίπτωση, ο φορέας που ασχολείται με τη διαχείριση των μαθημάτων τα οποία αναφέρθηκαν από τον αξιότιμο βουλευτή, πραγματοποίησε τη διαφήμιση κατά τη διάρκεια της φάσης που προηγείται της έναρξης ισχύος του προγράμματος. Κατά τη διάρκεια της φάσης αυτής, πραγματοποιήθηκαν συναντήσεις με τα πανεπιστήμια, με τα ερευνητικά κέντρα και με τους αντιπροσώπους των παραγωγικών κλάδων για την περιγραφή του περιεχομένου αυτής της ενέργειας κατάρτισης. Κατά τη διάρκεια της «εκ των υστέρων» φάσης, δηλαδή ύστερα από την ολοκλήρωση του προγράμματος, ο διοργανωτής προβλέπει τη διάδοση των αποτελεσμάτων που επιτεύχθηκαν μέσω συναντήσεων και σεμιναρίων προκειμένου να παρουσιαστεί η διδακτική πορεία.
ΓΡΑΠΤΗ ΕΡΩΤΗΣΗ E-1575/97 υποβολή: Amedeo Amadeo (NI) προς την Επιτροπή (6 Μαΐου 1997)

Θέμα: Ενέργειες υπέρ των ηλικιωμένων

Με τον νέο προϋπολογισμό των Ευρωπαϊκών Κοινοτήτων για το 1997, ορισμένες δραστηριότητες υπέρ των ηλικιωμένων ατόμων μπορούν να λάβουν νέα χρηματοδότηση. Ο προϋπολογισμός «μηδενικής αύξησης» εγκρίθηκε πράγματι τελικώς από το Κοινοβούλιο κατά τη σύνοδο του Δεκεμβρίου περατώνοντας τη μακρά και περίπλοκη διοργανική διαδικασία.

Τρεις είναι οι θέσεις του προϋπολογισμού που αφορούν άμεσα ενέργειες υπέρ των ηλικιωμένων: 2,5 εκατομμύρια Ecu προορίζονται για την χρηματοδότηση μέτρων υποστήριξης ενεργειών υπέρ των ηλικιωμένων (Θέση Β3-4104).

Ερωτάται η Επιτροπή εάν αυτές οι χρηματοδοτήσεις θα ενταχθούν σε ένα «Πρόγραμμα πλαίσιο υπέρ των ηλικιωμένων ατόμων».

Απάντηση του κ. Flynn εξ ονόματος της Επιτροπής (13 Ιουνίου 1997)

Το Μάρτιο του 1995 υποβλήθηκε μια πρόταση της Επιτροπής για απόφαση του Συμβουλίου περί κοινοτικής υποστήριξης προς τα ηλικιωμένα άτομα 1995-1999 ((COM(95) 53. )). Η πρόταση αυτή μέχρι τώρα δεν έχει εγκριθεί από το Συμβούλιο. Η γραμμή του προϋπολογισμού Β3-4104 προβλέπει τη χρηματοδότηση δοκιμαστικών σχεδίων ενόψει της έγκρισης του υποβληθέντος προγράμματος.

Εντούτοις, το Ηνωμένο Βασίλειο προσέφυγε στο Δικαστήριο αμφισβητώντας την αρμοδιότητα της Επιτροπής να χρηματοδοτεί σχέδια βάσει της γραμμής Β3-4104 του προϋπολογισμού χωρίς απόφαση ψηφισμένη από το Συμβούλιο. Στις 24 Σεπτεμβρίου 1996 ο πρόεδρος του Δικαστηρίου εξέδωσε εντολή βάσει της οποίας η Επιτροπή επιτρέπεται να υπογράφει συμφωνίες το 1996 αλλά όχι και να πραγματοποιεί πληρωμές μέχρι την ημερομηνία της τελικής απόφασης και τότε μόνο εφόσον η απόφαση είναι ευνοϊκή γι' αυτήν. Η Επιτροπή αναζητά τώρα νομική διασάφηση επί της γραμμής του προϋπολογισμού 1997 υπέρ των ηλικιωμένων ατόμων.
ΓΡΑΠΤΗ ΕΡΩΤΗΣΗ E-1016/97 υποβολή: Amedeo Amadeo (NI) προς την Επιτροπή (19 Μαρτίου 1997)

Θέμα: Γενετική κλωνοποίηση

Τα πειράματα που έγιναν σε εργαστήρια της Σκωτίας και της Νέας Ζηλανδίας, παρόλο που κατόρθωσαν ν' ανοίξουν νέους ορίζοντες στη βιογενετική έρευνα, έθεσαν το πρόβλημα του κατά πόσον θα πρέπει να τεθούν όρια στην έρευνα και τα επιστημονικά πειράματα. Πράγματι, η κλωνοποίηση, παρόλου που από επιστημονικής πλευράς αποτελεί μια σημαντική κατάκτηση, από ηθικής πλευράς, σε μια κοινωνία με μεγάλες απαιτήσεις προσαρμοσμένες σε λίγους πόρους, πρέπει να μελετηθεί, να κλιμακωθεί και να ρυθμιστεί.

Ερωτούμε την Επιτροπή να μας πει εάν:

1. Θα συστήσει μια υψηλού επιπέδου επιστημονική επιτροπή για να μελετήσει τις ηθικές και νομικές συνέπειες της γενετικής κλωνοποίησης καθώς και τα πιθανά σενάρια για την εξέλιξή της;

2. Θα εκπονήσει οδηγία η οποία θα επιβεβαιώνει τα αποτελέσματα του ψηφίσματος που ενέκρινε στις 16 Μαρτίου 1989 το Συμβούλιο της Ευρώπης, καθώς και τα αποτελέσματα της Πρώτης Σύμβασης για τη βιοηθική η οποία εγκρίθηκε το Δεκέμβριο του 1996 από το ίδιο όργανο και απαγόρευε την εφαρμογή της γενετικής κλωνοποίησης τόσο στους ανθρώπους όσο και στα ζώα;

3. Θα εκπονήσει οδηγία η οποία θα επιβάλλει στην επιστημονική έρευνα όρια που θα σέβονται τις ηθικές αξίες και θα χρησιμεύουν για να προστατεύουν τα ανθρώπινα όντα από πιθανές επιστημονικές επεμβάσεις;

Κοινή απάντηση του κ. Cresson εξ ονόματος της Επιτροπής στις γραπτές ερωτήσεις E-1016/97 και E-1194/97 (21 Μαΐου 1997)

Όπως γνωρίζει το Αξιότιμο Μέλος του Κοινοβουλίου, η Επιτροπή αντέδρασε πάραυτα και συνεκάλεσε αμέσως την ομάδα συμβούλων σε θέματα δεοντολογίας σχετικά με την βιοτεχνολογία, όργανο ανεξάρτητο παρά τη Επιτροπή, το οποίο αναμένεται να αποφανθεί κατά την διάρκεια του Μαΐου. Το ζητούμενο είναι η εις βάθος διερεύνηση των δεοντολογικών επιπτώσεων της κλώνωσης εν γένει, υπό το φως των πρόσφατων εμπειριών. Εξάλλου, η ομάδα συμβούλων αποφάσισε να οργανώσει στρογγυλή τράπεζα για το θέμα αυτό. Σε αυτήν θα κληθούν μέλη του Κοινοβουλίου καθώς και οι υπηρεσίες της Επιτροπής, ερευνητές υψηλού επιπέδου, καθώς και τα ενδιαφερόμενα μέρη. Η Επιτροπή υποστηρίζει ένθερμα την ομάδα συμβούλων στο διάβημά του αυτό, που τείνει προς την κατεύθυνση του διαλόγου και της διαφάνειας.

Από την άλλη πλευρά, η Επιτροπή εξετάζει τις ενδεχόμενες επιπτώσεις στις κοινοτικές πολιτικές, καθώς και τα περιθώρια δράσεως που οι αρμοδιότητές της της παρέχουν.
ΓΡΑΠΤΗ ΕΡΩΤΗΣΗ E-1245/97 υποβολή: Cristiana Muscardini (NI) προς την Επιτροπή (8 Απριλίου 1997)

Θέμα: Οικουμενοποίηση και δημοκρατία

Η ΕΕ αποτελεί ένα από τα στοιχεία της επιτάχυνσης της διαδικασίας της συνολικής οικουμενοποίησης. Οι όροι ευελιξία, αποτελεσματικότητα, ελεύθερη συναλλαγή, οικουμενοποίηση έχουν γίνει πλέον σημεία αναφοράς της σημερινής κοινωνίας.

Παρόλα αυτά, διαπιστώνουμε ότι τα κεφάλαια κυκλοφορούν χωρίς εμπόδια, αλλά και χωρίς όρια, και ότι το ενιαίο νόμισμα θα οδηγήσει τις δημοσιονομικές προοπτικές σε μία εξάρτηση όχι από τις πολιτικές αρχές αλλά από τις χρηματοδοτικές αρχές που είναι αρμόδιες ώς τραπεζικοί οργανισμοί και όχι ως εκφραστές της θέλησης του πολίτη.

Ζητείται από την Επιτροπή να λάβει σειρά μέτρων που θα προβλέπουν τους αναγκαίους μηχανισμούς προκειμένου η ευθύνη των εξουσιών του προϋπολογισμού να βαρύνει τις πολιτικές αρχές. Τα μέτρα αυτά πρέπει να στοχεύουν στον περιορισμό της επιρροής των χρηματοδοτικών οργανισμών και να επιτρέπουν στα κράτη μέλη να θέτουν σε πρακτική οικονομικές πολιτικές που θα εξασφαλίζουν ότι οι μεγάλες εταιρίες κεφαλαίου δεν θα μπορούν να αποφασίζουν στη θέση των κυριάρχων κρατών.

Κοινή απάντηση του κ. Silguy εξ ονόματος της Επιτροπής στις γραπτές ερωτήσεις E-1245/97 και E-1259/97 (28 Μαΐου 1997)

Στο πλαίσιο της Οικονομικής και Νομισματικής Ένωσης (ΟΝΕ), υπεύθυνοι για τη διαχείριση των διαφόρων συνισταμένων της οικονομικής πολιτικής θα είναι διάφοροι φορείς λήψης αποφάσεων: η Κεντρική Ευρωπαϊκή Τράπεζα για τη νομισματική πολιτική, τα κοινοβούλια και οι εθνικές κυβερνήσεις για τη δημοσιονομική πολιτική και οι κοινωνικοί εταίροι για τον καθορισμό του επιπέδου των μισθών.

Ο συντονισμός των οικονομικών πολιτικών των κρατών μελών (όπως προβλέπεται στο άρθρο 103, παράγραφος 1, της συνθήκης ΕΚ) σημαίνει ότι η αποκλειστική δικαιοδοσία των εθνικών αρχών όσον αφορά τη δημοσιονομική πολιτική διέπεται από τις χρηματοοικονομικές και δημοσιονομικές διατάξεις της Συνθήκης και των άλλων κοινοτικών κειμένων τα οποία ενέκριναν αυτοβούλως τα κράτη μέλη. Η Συνθήκη προβλέπει (άρθρο 103, παράγραφος 1) ότι «τα κράτη μέλη θεωρούν τις οικονομικές τους πολιτικές θέμα κοινού ενδιαφέροντος και τις συντονίζουν στα πλαίσια του Συμβουλίου». Για την Επιτροπή, το ευρώ θα επιτρέψει στα κράτη μέλη να επανακτήσουν συλλογικά τη νομισματική κυριαρχία που η οικουμενοποίηση των χρηματοοικονομικών αγορών έχει αφαιρέσει από το καθένα ξεχωριστά.

Στο πλαίσιο του εν λόγω συντονισμού, οι εθνικές δημοσιονομικές πολιτικές εμπίπτουν στην αποκλειστική δικαιοδοσία των εθνικών πολιτικών αρχών οι οποίες εκπροσωπούν τους πολίτες.
ΓΡΑΠΤΗ ΕΡΩΤΗΣΗ E-0833/97 υποβολή: Giuseppe Rauti (NI) προς την Επιτροπή (10 Μαρτίου 1997)

Θέμα: Ανισότητα γαλακτοκομικών ποσοστώσεων μεταξύ Ιταλίας και Γερμανίας

Ποιοί είναι οι λόγοι που οδήγησαν - ενώ στην Ιταλία εξακολουθεί η δικαιολογημένη αγανάκτηση δεκάδων χιλιάδων κτηνοτρόφων και παραγωγών - σε μια χορήγηση «γαλακτοκομικών ποσοστώσεων» η οποία θίγει σοβαρά την Ιταλία σε σύγκριση με τα άλλα έθνη της Ευρωπαϊκής Ένωσης;

Υπογραμμίζεται το γεγονός ότι, π.χ., η Ιταλία ζημιώνεται σοβαρά ένταντι της Γερμανίας. Πράγματι:

- η Ιταλία καλύπτει με εισαγωγές το 40% των αναγκών της, δηλαδή περίπου 7,1 εκατ. τόνους γάλα 7

- η Γερμανία, ήδη από το 1992, παράγει 24,2 εκατ. τόνους γάλα, όχι μόνο ικανοποιώντας έτσι τις καταναλωτικές της ανάγκες, αλλά και εξασφαλίζοντας περίπου 10 εκατ. τόνους πλεόνασμα, πράγμα που σημαίνει πλεονάζουσα ποσότητα μεγαλύτερη από τη συνολική ιταλική ποσόστωση (η οποία έχει οριστεί σε 9,9 εκατ. τόνους) 7

- η ιταλική «ποσόστωση», εν τέλει, ισούται με το 60% των εθνικών αναγκών 7

- η γερμανική «ποσόστωση» (μετά την ενοποίηση) έχει οριστεί σε 28,5 εκατ. τόνους, δηλαδή είναι υπερδιπλάσια της κατανάλωσης γάλακτος στη Γερμανία!

Με τα δεδομένα αυτά, που διευκρινίστηκαν στις 15 Φεβρουαρίου 1997 στην «Corriere della Sera» από έναν εμπειρογνώμονα του χώρου, τον κ. Andrea Belloli, πρόεδρο της Περιφερειακής Ένωσης Κτηνοτρόφων Λομβαρδίας, πώς φτάσαμε στην παράλογη κατάσταση ευνοιοκρατίας προς τη Γερμανία και πραγματικής «καταδίκης της Ιταλίας, η οποία, πέρα των άλλων, έχει τιμωρηθεί με εκατ. δισεκ. πρόστιμο από την Ευρωπαϊκή Ένωση;

Απάντηση του κ. Fischler εξ ονόματος της Επιτροπής (8 Απριλίου 1997)

Η Επιτροπή δεν συμμερίζεται τη γνώμη του Αξιότιμου Μέλους του Κοινοβουλίου. Υπενθυμίζει ότι, οι συνολικά εγγυημένες ποσότητες σε ένα κράτος μέλος καθορίστηκαν το 1984, με βάση τις ποσότητες που παρήχθησαν το 1981, εξαιρουμένης της Ιταλίας και της Ιρλανδίας για τις οποίες ελήφθη υπόψη το έτος 1983, που τους ήταν περισσότερο ευνοϊκό. Επιπλέον, το Συμβούλιο αποφάσισε, το 1993, να χορηγήσει στην Ιταλία 900.000 συμπληρωματικούς τόνους. Ως εκ τούτου, οι μεμονωμένες ποσότητες χορηγήθηκαν στους ιταλούς παραγωγούς λαμβάνοντας υπόψη ως έτος αναφοράς, τη γαλακτοκομική περίοδο 1988/89 μετά τις διορθώσεις που έγιναν λόγω των παραδόσεων οι οποίες πραγματοποιήθηκαν, στη διάρκεια της περιόδου 1991/92, στην περίπτωση κατά την οποία οι παραδόσεις αυτές ήσαν ανώτερες. Πρόκειται, λαμβάνοντας υπόψη την αύξηση των αποδόσεων, για ένα σημαντικό πλεονέκτημα του οποίου επωφελήθηκαν οι ιταλοί γαλακτοπαραγωγοί σε σχέση με τους παραγωγούς άλλων χωρών μελών.

Η χορήγηση ποσοτήτων αναφοράς σε κάθε κράτος μέλος πραγματοποιήθηκε με βάση μια χαρακτηριστική, κατά το παρελθόν αναφορά παραγωγής. Η μέθοδος αυτή επέτρεψε στο Συμβούλιο να καταλήξει σε ένα συμβιβασμό δίχως να χρειαστεί να αποφανθεί σχετικά με τα υπόλοιπα στοιχεία της οικονομίας του γαλακτοκομικού τομέα κάθε κράτους μέλους, ιδίως, σε επίπεδο κατανάλωσης.

Το αποτέλεσμα της εφαρμογής αυτής της μεθόδου οδήγησε στο να διαθέτουν διάφορα κράτη μέλη ποσόστωση κατώτερη από τις καταναλωτικές τους ανάγκες. Αυτή είναι και η περίπτωση της Ιταλίας αλλά επίσης και της Ισπανίας, της Ελλάδας και του Ηνωμένου Βασιλείου.
ΓΡΑΠΤΗ ΕΡΩΤΗΣΗ E-1259/97 υποβολή: Cristiana Muscardini (NI) προς την Επιτροπή (11 Απριλίου 1997)

Θέμα: Οικουμενοποίηση και δημοκρατία

Η ΕΕ αποτελεί ένα από τα στοιχεία της επιτάχυνσης της διαδικασίας της συνολικής οικουμενοποίησης. Οι όροι ευελιξία, αποτελεσματικότητα, ελεύθερη ανταλλαγή, οικουμενοποίηση έχουν γίνει πλέον αξίες αναφοράς της σημερινής κοινωνίας.

Παρόλα αυτά, διαπιστώνουμε ότι τα κεφάλαια κυκλοφορούν χωρίς εμπόδια, αλλά και χωρίς όρια, και ότι το ενιαίο νόμισμα θα οδηγήσει τις δημοσιονομικές προοπτικές σε μία εξάρτηση όχι από τις πολιτικές αρχές αλλά από τις χρηματοδοτικές αρχές που είναι αρμόδιες ώς τραπεζικοί οργανισμοί και όχι ως έκφραση της θέλησης του πολίτη.

Ζητείται από την Επιτροπή να αναλάβει σειρά μέτρων που θα προβλέπουν τους αναγκαίους μηχανισμούς προκειμένου η ευθύνη των εξουσιών του προϋπολογισμού να βαρύνει τις πολιτικές αρχές. Τα μέτρα αυτά πρέπει να στοχεύουν στον περιορισμό της επιρροής των χρηματοδοτικών οργανισμών, να επιτρέπουν στα κράτη μέλη να θέτουν σε πρακτική οικονομικές πολιτικές που θα εξασφαλίζουν ότι οι μεγάλες εταιρίες κεφαλαίου δεν θα μπορούν να αποφασίσουν στη θέση των κυριάρχων κρατών.

Κοινή απάντηση του κ. Silguy εξ ονόματος της Επιτροπής στις γραπτές ερωτήσεις E-1245/97 και E-1259/97 (28 Μαΐου 1997)

Στο πλαίσιο της Οικονομικής και Νομισματικής Ένωσης (ΟΝΕ), υπεύθυνοι για τη διαχείριση των διαφόρων συνισταμένων της οικονομικής πολιτικής θα είναι διάφοροι φορείς λήψης αποφάσεων: η Κεντρική Ευρωπαϊκή Τράπεζα για τη νομισματική πολιτική, τα κοινοβούλια και οι εθνικές κυβερνήσεις για τη δημοσιονομική πολιτική και οι κοινωνικοί εταίροι για τον καθορισμό του επιπέδου των μισθών.

Ο συντονισμός των οικονομικών πολιτικών των κρατών μελών (όπως προβλέπεται στο άρθρο 103, παράγραφος 1, της συνθήκης ΕΚ) σημαίνει ότι η αποκλειστική δικαιοδοσία των εθνικών αρχών όσον αφορά τη δημοσιονομική πολιτική διέπεται από τις χρηματοοικονομικές και δημοσιονομικές διατάξεις της Συνθήκης και των άλλων κοινοτικών κειμένων τα οποία ενέκριναν αυτοβούλως τα κράτη μέλη. Η Συνθήκη προβλέπει (άρθρο 103, παράγραφος 1) ότι «τα κράτη μέλη θεωρούν τις οικονομικές τους πολιτικές θέμα κοινού ενδιαφέροντος και τις συντονίζουν στα πλαίσια του Συμβουλίου». Για την Επιτροπή, το ευρώ θα επιτρέψει στα κράτη μέλη να επανακτήσουν συλλογικά τη νομισματική κυριαρχία που η οικουμενοποίηση των χρηματοοικονομικών αγορών έχει αφαιρέσει από το καθένα ξεχωριστά.

Στο πλαίσιο του εν λόγω συντονισμού, οι εθνικές δημοσιονομικές πολιτικές εμπίπτουν στην αποκλειστική δικαιοδοσία των εθνικών πολιτικών αρχών οι οποίες εκπροσωπούν τους πολίτες.
ΓΡΑΠΤΗ ΕΡΩΤΗΣΗ E-1596/97 υποβολή: Amedeo Amadeo (NI) προς την Επιτροπή (6 Μαΐου 1997)

Θέμα: Συμπληρωματικές συντάξεις

Η προοπτική της απώλειας του δικαιώματος στη συμπληρωματική σύνταξη αποτελεί σοβαρή απειλή για την ελεύθερη διακίνηση και ισότιμη αμοιβή των πολιτών που διασφαλίζει η Συνθήκη ΕΚ. Αυτό είναι το συμπέρασμα μιας έκθεσης για τις συμπληρωματικές συντάξεις που ενεκρίθη στις 28 και 29 Νοεμβρίου 1996 από την Ομάδα υψηλού επιπέδου για την ελεύθερη διακίνηση των πολιτών. Η έκθεση, που αντιμετωπίζει όλα τα συνταξιοδοτικά προβλήματα σχετικά με τη μετάβαση των εργαζομένων από το ένα κράτος μέλος στο άλλο, θα συμπεριληφθεί στις τελικές συστάσεις της Ομάδας για την ελεύθερη διακίνηση στην Ευρώπη.

Ζητείται από την Επιτροπή η διατήρηση των κεκτημένων δικαιωμάτων: ένας εργαζόμενος που μεταφέρεται σε άλλο κράτος μέλος εγκαταλείποντας το συνταξιοδοτικό του πρόγραμμα δεν μπορεί να στερηθεί των κεκτημένων δικαιωμάτων. Στην περίπτωση που ένας εργαζόμενος δεν έχει ολοκληρώσει το ελάχιστο απαιτούμενο χρονικό διάστημα, δεν θα αποκτά αντίθετα κανένα δικαίωμα.

Κοινή απάντηση του κ. Flynn εξ ονόματος της Επιτροπής στις γραπτές ερωτήσεις E-1578/97 και E-1596/97 (16 Ιουνίου 1997)

Στην ανακοίνωσή της του Ιουλίου 1991 σχετικά με τις επικουρικές συντάξεις, η Επιτροπή είχε ήδη εντοπίσει τα εμπόδια τα οποία συνδέονται με τις συντάξεις αυτές για την ελεύθερη διακίνηση των εργαζομένων. Έκτοτε υπήρξαν μελέτες και διαβουλεύσεις με όλους τους εμπλεκόμενους φορείς και μάλιστα με τις κυβερνήσεις των κρατών μελών, τους κοινωνικούς εταίρους και τα συνταξιοδοτικά ταμεία, προκειμένου να διερευνηθούν οι πιθανές λύσεις που θα βοηθούσαν στην υπερπήδηση των εμποδίων αυτών.

Ύστερα από αίτημα της Επιτροπής, μια ομάδα υψηλού επιπέδου υπό την προεδρία της κ.Veil μελέτησε το θέμα και της υπέβαλε έκθεση σχετικά. Στην έκθεση την οποία αναφέρει ο αξιότιμος βουλευτής, η ομάδα προτείνει στην Επιτροπή να περιορίσει, τουλάχιστον στην αρχή, κάθε νομοθετική πρόταση σε μια προσέγγιση η οποία να βασίζεται στην αρχή της ισότητας στη μεταχείριση των υπηκόων ενός συγκεκριμένου κράτους μέλους και υπηκόων άλλων κρατών μελών και να ευθυγραμμίζεται με τα εξής τρία στοιχεία:

α) διατήρηση των κεκτημένων δικαιωμάτων 7

β) διασυνοριακές πληρωμές 7

γ) προσωρινή απασχόληση σε ένα άλλο κράτος μέλος και δυνατότητα υπαγωγής στο συνταξιοδοτικό σύστημα του κράτους μέλους προέλευσης.

Με βάση τις συστάσεις αυτές και ύστερα από διαβούλευση με όλα τα ενδιαφερόμενα μέλη, η Επιτροπή υπολογίζει να υποβάλει συγκεκριμένες προτάσεις εντός του 1997. Μια οδηγία φαίνεται να είναι το καταλληλότερο νομοθετικό μέσο.
ΓΡΑΠΤΗ ΕΡΩΤΗΣΗ E-1684/97 υποβολή: Franz Linser (NI) προς την Επιτροπή (20 Μαΐου 1997)

Θέμα: Εισφορές ΕΕ/όγκος ενισχύσεων

Στην Αυστρία ανακοινώθηκαν από τα μέσα μαζικής ενημέρωσης διαφορετικοί αριθμοί όσον αφορά τις πραγματικές δαπάνες ένταξης και το ύψος των ενισχύσεων, τις οποίες λαμβάνει η Αυστρία μέσω των διαφόρων προγραμμάτων.

1. Πόσο υψηλή ήταν για το 1996 η εισφορά της Αυστρίας ως μέλος της ΕΕ;

2. Πόσο υψηλά θα είναι αντίστοιχα τα ποσά για το 1997 και το 1998;

3. Πόσο υψηλές ήταν οι πιστώσεις που προέβλεπε η Επιτροπή, οι οποίες θεωρητικά θα μπορούσαν να είχαν «επιστραφεί» στην Αυστρία;

4. Πόσο υψηλές είναι οι πιστώσεις που έχει εγκρίνει η Επιτροπή, οι οποίες θεωρητικά θα μπορούσαν να επιστραφούν στην Αυστρία;

5. Ποιές πιστώσεις επιστράφησαν πραγματικά από την ΕΕ το 1996 στην Αυστρία (αναλυτικά ανάλογα με τους τομείς ενίσχυσης και τους τίτλους ενισχύσεων);

6. Πόσο μεγάλη είναι η εκάστοτε διαφορά μεταξύ των θεωρητικών πιστώσεων ενίσχυσης, των πιστώσεων που έχουν εγκριθεί για ενίσχυση από την ΕΕ και των πιστώσεων που έχουν πραγματικά επιστραφεί στην Αυστρία για το έτος 1996;

7. Ποιές πιστώσεις ενισχύσεως που έχουν εγκριθεί για την Αυστρία το 1996 και δεν έχουν εξαντληθεί μπορούν να μεταφερθούν στο 1997 και τοιουτοτρόπως να μη χαθούν;

8. Ποιές πιστώσεις που έχουν εγκριθεί για την Αυστρία και δεν έχουν εξαντληθεί εκπίπτουν και ως εκ τούτου χάνονται για την Αυστρία;

9. Ποιές ενισχύσεις έχει ζητήσει η Αυστρία για το 1997 μέχρι σήμερα;

10. Ποιές ενισχύσεις από αυτές που έχει ζητήσει η Αυστρία για το 1997 έχουν εγκριθεί μέχρι σήμερα εκ μέρους της Επιτροπής;

Απάντηση του κ. Santer εξ ονόματος της Επιτροπής (12 Ιουνίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.